Kathia Verdier

Kathia Verdier, fèt nan lane 1994 nan Pòtoprens, diplome nan Gouvènans ak Administrasyon Piblik, ak yon espesyalizasyon nan kominikasyon, se Minis Ayisyen k ap viv nan peyi letranje (MHAVE)  .

 Biyografi 
Kathia Verdier te pran fonksyon kòm Minis nan dat 19 novanm 2024  devan Konsèy Tranzisyon Prezidansyèl la, ki te prezide pa Lesly Voltaire, Premye Minis Alix Didier Fils-Aimé ak lòt wo grade nan Ministè a  . Nan diskou li a, Minis Verdier mete aksan sou enpòtans dyaspora ayisyen an nan rekonstriksyon peyi a  . Kathia Verdier te rankontre ak Anbasadè Etazini Ayiti an, Dennis Bruce Hankins, sa ki te pèmèt li diskite sou kondisyon Ayisyen k ap viv nan peyi Etazini epi ranfòse kolaborasyon nan mitan de enstitisyon yo  . Li te rankontre ak anbasadè Meksiken an e li angaje l pou l defann dwa Ayisyen k ap viv nan peyi letranje epi travay ak plizyè patnè pou asire pwoteksyon ak entegrasyon yo  . Li akonpaye tou depòte ayisyen yo .

 Pakou akademik 
Kathia Verdier te fè etid primè ak segondè li nan Nouveau Collège Bird epi College Marie Anne. Li te kontinye etid li nan gouvènans ak administrasyon piblik, pandan l ap espesyalize l nan kominikasyon. Li te kontinye fòmasyon l nan zafè jesyon ONG, finans ak komès entènasyonal. Anplis de sa, li te kòmanse etidye kontablite, byenke l pa t fini l  .

Kathia Verdier te angaje l nan domèn gouvènans, kominikasyon ak administrasyon  .

 Pakou pwofesyonèl 
Kathia Verdier gen 14 lane eksperyans nan administrasyon ak jesyon operasyon  .

• Depi avril 2021 : Direktè operasyon nan sant kretyen pou Lavi Piblik / Vision Foundation for Haiti and the World (VIHAMO).

• 2019-2021 : Direktè Operasyon Family Cash, yon antrepriz nan zafè sèvis finansye ki opere nan zòn metwopolitèn Pòtoprens lan.

• 2018-2019 : Direktè Administratif nan International Sea Food (ISF), ki espesyalize l nan ekspòtasyon pwodwi lapèch.

• 2016-2018 : Responsab Operasyon nan Fondasyon Eric Jean Baptiste.

• 2015-2016 : Asistan Administratif nan FAST & amp; BEST SERVICES S.A.

• 2011-2015 : Asistan Administratif nan DEKA GROUP, kote li te bay sipò ki esansyèl nan lojistik ak distribisyon nan mak tankou Bongu, Actimed ak Apollo Motors.

• 2010-2011 : Asistan administratif nan Lopital St-Luc (Petits Frères et Sœurs).

 Referans 

Kategori:Fanm politik ayisyen